Euroopan parlamentin päätöslauselma ehdotuksesta komission direktiiviksi arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun neuvoston direktiivin 85/611/ETY täytäntöönpanosta ja tiettyjen määritelmien selventämisen osalta



Virallinen lehti nro 317 E , 23/12/2006 s. 0478 - 0480



20061223 P6_TA(2006)0567 Yhteissijoitusyrityksiä koskevan direktiivin 85/611/ETY (UCITS III) täytäntöönpano Euroopan parlamentin päätöslauselma ehdotuksesta komission direktiiviksi arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun neuvoston direktiivin 85/611/ETY täytäntöönpanosta ja tiettyjen määritelmien selventämisen osalta Euroopan parlamentti, joka - ottaa huomioon arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 20 päivänä joulukuuta 1985 annetun neuvoston direktiivin 85/611/ETY (jäljempänä UCITS III -direktiivi) [1], - ottaa huomioon 13. syyskuuta 2006 annetun ehdotuksen komission direktiiviksi arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun neuvoston direktiivin 85/611/ETY täytäntöönpanosta ja tiettyjen määritelmien selventämisestä (työasiakirja ESC/43/2006) (jäljempänä "direktiiviehdotus"), - ottaa huomioon Euroopan arvopaperimarkkinavalvojien komitean (CESR) komissiolle tammikuussa 2006 esittämän lausunnon [2], jossa selvennetään tiettyjä arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevia määritelmiä, - ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY [3], - ottaa huomioon komission puheenjohtajan Romado Prodin 5. helmikuuta 2002 Euroopan parlamentissa antaman lausunnon [4], - ottaa huomioon lainsäädännön täytäntöönpanosta rahoituspalvelujen alalla 5. helmikuuta 2002 antamansa päätöslauselman [5], - ottaa huomioon omaisuudenhoidosta 27. huhtikuuta 2006 antamansa päätöslauselman [6], - ottaa huomioon työjärjestyksen 81 artiklan, A. ottaa huomioon, että eri jäsenvaltioiden valvontaviranomaiset ovat tähän asti tulkinneet yhteissijoitusyritystoiminnassa hyväksyttäviä sijoitusmuotoja toisistaan poikkeavilla tavoilla ja että tästä syystä tarjolla on tosiasiassa UCITS-rahastoina toisistaan poikkeavia tuotteita, B. katsoo, että hyväksyttävien sijoitusmuotojen tietyistä määritelmistä on annettava Euroopan unionin tasolla yhtenäiset selvitykset, jotta sisämarkkinat voitaisiin toteuttaa, 1. katsoo, että direktiivin sijasta asetus on paras ratkaisu uusien määritelmien saattamiseksi yhdenmukaisesti, johdonmukaisesti ja nopeasti osaksi kansallista lainsäädäntöä; kehottaa komissiota esittämään yksityiskohtaiset perustelut päätymisestä direktiivin kannalle ja tutkimaan, voiko sen antaman direktiiviehdotuksen muuttaa asetusehdotukseksi; 2. korostaa, että Euroopan arvopaperimarkkinavalvojien komitea (CESR) on osallistunut arvokkaalla tavalla yhteissijoitusyritystoiminnassa hyväksyttäviä sijoitusmuotoja koskevien uusien määritelmien laatimiseen, ja tästä syystä sen asemaa niin kutsuttuna kolmannen tason komiteana olisi edelleen vahvistettava, jotta voitaisiin varmistaa etenkin täytäntöönpanotoimenpiteiden yhteydessä selvennettyjen määritelmien johdonmukaisuus niiden päivittäisessä käytössä; odottaa tässä yhteydessä, että CESR ilmoittaa lähiaikoina, kuuluvatko riskirahastoindeksit yhteissijoitusyritystoiminnassa hyväksyttäviin sijoitusmuotoihin; toteaa, että riskirahastoindeksien on täytettävä UCITS III -direktiivin soveltamisalaan hyväksyttäviltä sijoitusmuodoilta vaaditut peruskriteerit, kuten riittävä hajauttaminen, kyky toimia riittävänä vertailukohteena ja asianmukainen julkistaminen; Siirtokelpoiset arvopaperit 3. korostaa täytäntöönpanodirektiiviehdotuksen 2 artiklan 1 kohdassa tarkoitetun arvopapereiden likviditeettiä koskevan oletuksen merkitystä omaisuudenhoitotoiminnan asianmukaisen sujuvuuden kannalta ja kehottaa komissiota säätämään siitä, että tämä periaate huomioidaan asian kannalta sopivalla tasolla; Rahamarkkinavälineet 4. kehottaa komissiota pidentämään rahamarkkinoilla tavanomaisen kaupankäynnin kohteina olevien rahamarkkinavälineiden selvitysaikaa yhden vuoden ajanjaksosta enintään 397 päivän ajanjaksoon, jonka seurauksena rahamarkkinavälineiden erääntymisaika olisi niiden liikkeeseenlaskuhetkellä enintään 397 päivää tai transaktioajankohdasta lähtien niiden erääntymiseen olisi enintään 397 päivää tai niiden korkotuotto oikaistaisiin säännöllisesti ja rahamarkkinaolosuhteiden mukaisesti vähintään kerran 397 päivän välein; huomauttaa tässä yhteydessä, että muutoksella otetaan huomioon sekä direktiivi 2004/39/EY [7] että tehdään mahdolliseksi vertailtavuus Yhdysvaltojen arvopaperivalvontaviranomaisen (SEC) säännösten kanssa; Rahoitusindeksit 5. toteaa, että UCITS III -direktiivissä ei säädetä, voivatko rahoitusindeksit perustua vain hyväksyttäviin sijoitustoiminnan muotoihin vai myös muihin sijoitustoiminnan muotoihin, ja että direktiiviehdotuksen 9 artiklassa kumpikin vaihtoehto määritellään hyväksyttäväksi sijoitustoiminnan muodoksi siinä tapauksessa, että kaikki UCITS III -direktiivin 22 a artiklan 1 kohdassa tarkoitetut hajauttamista koskevat kriteerit täyttyvät; 6. toteaa, että direktiiviehdotuksen 9 artiklassa on tarkoitus antaa jäsenvaltioille mahdollisuus nostaa sijoitusrajoja sellaisilla säännellyillä markkinoilla, joilla tiettyjen rahamarkkinavälineiden ja arvopaperien osuus on hyvin suuri (20 prosentista 35 prosenttiin); katsoo tämän merkitsevän sitä, että direktiiviehdotuksen 9 artiklassa pitäisi viitata paitsi UCITS III -direktiivin 22 a artiklan 1 kohtaan myös 22 a artiklan 2 kohtaan; 7. katsoo, että sijoitukset indekseihin, jotka koostuvat muista kuin UCITS III -direktiivin 19 artiklan 1 kohdassa tarkoitetuista omaisuuseristä, ovat direktiiviehdotuksen 9 artiklan 1 kohdan a alakohdan iii alakohdan mukaisesti hyväksyttäviä; huomauttaa kuitenkin tässä yhteydessä, että direktiiviehdotuksen 9 artiklan 1 kohdan a alakohdan iii alakohdassa kaikkia indeksejä ei käsitellä asianmukaisesti, koska UCITS III -direktiivin 22 a artiklan 1 kohdassa, johon siinä viitataan, säädetään vain rajoitteista, jotka koskevat osakkeiden tai joukkovelkakirjojen liikkeeseenlaskijoita, eikä se kata indeksejä, joiden hajauttaminen ei riipu liikkeeseenlaskijatyypistä, kuten tuoteindeksejä, joiden yhteydessä hajauttaminen riippuu tuotteen tyypistä; kehottaa komissiota sen vuoksi laajentamaan direktiiviehdotuksen 9 artiklan 1 kohdan a alakohdan iii alakohdan soveltamisalaa siten, että yhteissijoitusryityksen riskinhallintajärjestelmän avulla asianmukaisesti suojatut indeksit katsotaan riittävästi hajautetuiksi; Joukkovelkakirjavakuudelliset arvopaperit 8. arvioi, että hyväksyttäväksi sijoitusmuodoksi ei pitäisi sallia pelkästään kaksitasoisia joukkovelkakirjavakuudellisia arvopapereita (asset backed commercial papers), ja kehottaa komissiota tästä syystä sallimaan myös muut joukkovelkakirjavakuudelliset arvopaperit yhteissijoitusyritystoiminnassa hyväksyttäviksi sijoitusmuodoiksi ottaen huomioon UCITS III -direktiivin 19 artiklan 1 kohdan h alakohdan neljännen luetelmakohdan; * * * 9. kehottaa puhemiestä välittämään tämän päätöslauselman neuvostolle, komissiolle ja Euroopan arvopaperimarkkinavalvojien komitealle. [1] EYVL L 375, 31.12.1985, s. 3. [2] CESR/06-005. [3] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11). [4] SPEECH/02/44. [5] EYVL C 284 E, 21.11.2002, s. 115. [6] Hyväksytyt tekstit, P6_TA(2006)0181. [7] Rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21 päivänä huhtikuuta 2004 annettu Euroopan parlamentin ja neuvoston direktiivi 2004/39/EY (EUVL L 145, 30.4.2004, s. 1). --------------------------------------------------